दा बि भिसिडिसि बुंनाय जिरादनि सायाव बिटिसि खुंथायाव थानाय बिजेपि आरो इउपिपिएल दोलो मोननैनि गेजेराव खुद्रिलायनाय जादों। बे बेलायाव माखासे बिजेपि मावथिफोरा अजद दैखांदोंदि इउपिपिएल दोलोनि माखासे दैदेनगिरिफोरा गाज्रि बिफाव लादों। बि अजद होनायनि सायाव आसाम रायजो बिजेपिनि आफादगिरि रन्जित कुमार दासआ भिसिडिसि दानाया मोजां जायाखै होननानै गनायदों। बिथाङा बुंदोंदि भिसिडिसिखौ जेरैबादि दानांगौमोन, बिदि दानाय जायाखै। जायनि थाखाय बिजेपिनि माखासे मावथिफोरा दुखु मोन्दों। फोरमायनांगोनदि भिसिडिसिखौ लानानै मोननैबो राजखान्थि दोलोनि गेजेराव खुद्रिलायनाय जाजेननायाव बिजेपिनि रायजो आफादगिरि रन्जित कुमार दासआ दोलोनि मावथिफोरखौ बुरखायनानै बुंदोंदि फैगौ बिधान सभा बिसायख’थिनि उनाव बिटिआरआव भिसिडिसिनि बिसायख’थिखौ खुंगोन होनानै खोथा होयो।